«Қазақстан Республикасының кейбір нормативтік құқықтық актілеріне бағалы қағаздар нарығы мәселелері бойынша өзгерістер енгізу туралы» Қазақстан Республикасы Қаржы нарығын реттеу және дамыту агенттігі Басқармасының қаулысының жобасына түсіндірме жазба
(бұдан әрі – Жоба)

1. Әзірлеуші мемлекеттік органның атауы.
Қазақстан Республикасының Қаржы нарығын реттеу және дамыту агенттігі (бұдан әрі – Агенттік).
2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.
«Қазақстан Республикасының кейбір заңнамалық актілеріне қаржы нарығын жетілдіру және цифрландыру, банкроттық, сондай-ақ мемлекеттік органдарды бағалау мәселелері бойынша өзгерістер мен толықтырулар енгізу туралы» Қазақстан Республикасының Заңын іске асыруда. Жоба нормативтік құқықтық актілердің терминологиясын Қазақстан Республикасының жаңа цифрлық кодексіне сәйкес келтіру мақсатында әзірленді.
3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).
Жобаны қабылдау мемлекеттік бюджеттен қаржылық шығындарға әкеп соқпайды.
4. Жоба қабылданған жағдайда болжанатын халықтың ауқымды топтары үшін әлеуметтік-экономикалық, құқықтық және (немесе) өзге салдары, сондай-ақ жоба ережелерінің ұлттық қауіпсіздікті қамтамасыз етуге ықпалы.
Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге теріс әсер етпейді.
5. Әлеуетті стейкхолдерлер (мемлекет, бизнес-қоғам, халық, өзге санаттар) үшін мүмкін салдарды егжей-тегжейлі сипаттайтын нақты мақсаттар мен күтілетін нәтижелердің мерзімдері.
Жобаның мақсаты – бағалы қағаздар нарығы мәселелері жөніндегі нормативтік құқықтық актілерде пайдаланылатын терминологияны Қазақстан Республикасының жаңа цифрлық кодексіне сәйкес келтіру («электрондық құжаттар» және «электрондық деректер» терминдерін «цифрлық құжаттар» және «цифрлық деректер» деп ауыстыру, сондай-ақ клирингтік ұйымның кепілдік Қорының қаражатын пайдалану тәртібін нақтылау бөлігінде)
Күтілетін нәтижелер - енгізілген өзгерістер бағалы қағаздар нарығында құқық қолдану практикасының біркелкілігін қамтамасыз ете отырып, қолданыстағы заңға тәуелді актілер мен цифрлық кодекс нормалары арасындағы терминологиялық алшақтықтарды жояды.
Күтілетін мерзім – қаулы күшіне енген сәттен бастап (мемлекеттік тіркеу және ресми жариялаудан кейін).
6. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетін-етілмейтінін көрсету) не ондай қажеттіліктің болмауы.
Жоқ.
7. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.
Сәйкес келеді.
8. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.
[bookmark: _GoBack]Жеке кәсіпкерлік субъектілерінің шығындарының қысқаруы және (немесе) өсуі күтілмейді.
